**Анализ**

**на положителните и отрицателните външни ефекти от изпълнението на горскостопанските дейности върху дървесните и недървесни продукти и екосистемни услуги през 2018 г. на територията на ТП ДГС Цонево**

**I. Увод**

На територията на ТП ДГС Цонево основен вид дейност през 2018 година се явява дърводобива. На второ място е заложено изпълнението на лесокултурните дейности. В по-малък процент от дейността е засегнато добива на НДГП и се ограничава само в събирането на такси за добив на трюфели, пчелини и паша.

В ловностопанско отношение половината от площа се стопанисва от ловните дружинки рапределини в две ловни сдружения. Държавните дивечовъдни участъци (ДДУ), представляват другата половина от площта се стопанисват от:

ДЛС „Шерба“ – ловища „Смидовец“ и „Гарвана“;

„Болкан трейжър“ ООД – ловища „Марино“, „Велча“ и „Божуровец“;

ТП ДГС „Цонево“ – ловище „Медовец-Поляците“;

**II. Анализ на негативните въздействия**

При извършване на горско- и ловностопанските дейности и мероприятия съществува предпоставка за създаване на различни типове негативни външни ефекти. Тези типове по принцип могат да се в две групи:

1. Негативен екологичен ефект – Такива са различни замърсявания на околната среда в следствие на горскостопанските дейности; унищожаване и/или влошаване на видове организми, групи и популации на видове; унищожаване и/или влошаване на екосистеми; различни негативни въздействия върху водните ресурси; свлачища; увреждане на горски пътища; уплътняване и ерозия на почвата; залесяване с неподходящи и разпространение на инвазивни видове; увеличаване на риска от горски пожари; влошаване здравословното състояние на насажденията; намаляване на устойчивостта на насажденията и екосистемите по отношение на биотични и абиотични фактори; трансформация на горски в негорски територии и други.
2. Негативен социален ефект – Социалния ефект обхваща незадоволяване нуждите на местното население с дървесина; ограничаване ползването от НДГП; ограничаване достъпа до горските територии; нарушаване правата на собственост и ползване; нанасяне на имуществени щети; негативно въздействие върху пътната инфраструктура, водопреносната и електропреносната мрежа и върху водоизточници; негативно въздействие върху обекти важни за местните общности (туризъм, рекреция, образование, места с историческо значение, места за религиозни и/или културни средища /събори и други); негативни въздействия върху ловностопанските дейности на местните общности и други.

**III. Анализ на положителните въздействия**

Общататеритория на ТП ДГС Цонево по ГСП от 2018 г. е 23400,2 ха. и включва: Държавна горска територия; Общинска горска територия; Частна горска територия и горски територии стопанисвани от Юридически лица.

От тях 20829,3 ха. представлява Държавна собственост от които: 20502,2 ха. е Държавна горска територия (ДГТ) и обхваща: района на юг попада в Камчийска планина която е част от Източна Стара планина, на север в Шуменско-Провадийските плата явяващи се остатъчна част от Провадийско-Лудогорско-Добруджанската платовидна подобласт. Разнообразието на релефа, почвените характеристики, и климата обуславят богатото и значително биологично разнообразие. Горските екосистеми в района са много ценни както в икономически така и в екологичен и социален аспект. Те поддържат богат растителен и животински свят и имат важна водорегулиращи, противоерозиоони, рекреационни и естетически функции.

За постигане на положителни въздействия през 2018 година на територията на ТП ДГС Цонево се извършиха следните горскостопански дейности:

1. Възобновяване:

* Отглеждане на горски култури – 395 дка.

1. Стопанисване:

* Отгледни сечи – 415 дка.
* Подпомагане на естественото възобновяване (ПЕВ), през годината е извършено изсичане на издънки до 3 г. възраст на площ – 2375 дка.
* Маркиране на ЛФ 2019 г. – 42 330 м³ стояща маса.

1. Дърводобив:

* Дърводобив – добити са 26142 пл.м³ лежаща маса, от тях: 7531 пл.м³ дървесина за местно население.
* По сортименти са добити при сечта: Едра – 2295 пл.м³; Средна – 2298 пл.м³; Дребна – 1596 пл.м³; Дърва – 19852 пл.м³ и Вършина – 101 пл.м³ лежаща маса.

1. Ловностопански мероприятия и странични ползвания:

* Ловностопански мероприятия – няма проведени мероприятия
* Недървесни горски продукти – за годината няма ползване на недървесни горски продукти. Издадени са разрешителни за събиране на трюфели 2 бр. пчелини 10 бр. (2 бр. постоянни); и паша - 714 бр. животни (ЕРД; свине; овце);

Листа бръшлян - 4 тона.

1. Лесозащита и противопожарни мероприятия:

* Защита на горските територии - подадени са 2 бр. сигнални листи относно санитарното състояние на горите и са предприети съответните мерки по тях.
* Противопожарни мероприятия – поддръжка на 48 000 л.м. минерализовани ивици направени с техника на ТП ДГС Цонево и от собствениците на ЗК.

1. Охрана на горите: Съставени - 36 бр. акта, в т.ч. по ЗГ - 35 бр. и ЗЛОД - 1 бр.

Горскостопанските мероприятия отнасящи се до дърводобив са залегнали в различни процедури и се извършват от външни изпълнители. За намаляване на отрицателните външни социални и екологични ефекти в договорите с фирмите извършващи дърводобив на територията на стопанството са предвидени срокове за временно спиране на добива и транспортирането на дървесина, така че да не се възпрепятстват други дейности като сватбуване на дивеча, опазване на токовища и добив на недървесни продукти. Сроковете са съобразени със ЗЛОД и определени по видове дивеч за всяко едно насаждение по обекти.

Ловностопанските мероприятия – площите се стопанисват от ловните дружинки, а ДДУ от ТП ДЛС „Шерба“ и „Болкан трейжър“ ООД който се явява като концесионер.

Площта която ТП ДГС „Цонево“ стопанисва е 1444,2 ха. и представлява едва 6 % от общата площ на стопанството.

Охраната на горите, лесозащитните и противопожарните мероприятия се осъществява със служители на стопанството, а лесокултурните мероприятия включващи възобновяването и стопанисването от временни сезонни работници.

Всички горскостопански мероприятия, които се извършват на територията на стопанството са залегнали в различните процедури и ГСП. Те са проектирани съгласно националното законодателство и изискванията на националния стандарт за горска сертификация, с цел предотвратяване, намаляване и възможно най-пълно отстраняване на отрицателните негативни екологични и социални въздействия.

При изпълнение на горскостопанските и ловностопанските мероприятия в ТП ДГС Цонево може да посочи следните примери за позитивни екологични и социални ефекти:

* Горите във вододайните зони се стопанисват така, че да осигуряват постоянна и незамърсена от горскостопанските дейности питейна вода.
* Микроклимата в района не се влияе от изведените сечи.
* Горите се стопанисват по подходящ начин с цел осигуряване и поддържане на генетичното и биологично разнообразие от видове.
* Местообитанията се запазват, като в увредените площи от биотични и абиотични фактори се предприемат мерки за залесяване и подпомагане на естественото възобновяване.
* При залесяване се използват само местни видове, като семената се добиват от семепроизводствените градини на стопанството.
* Служителите на стопанството прилагат ефективен контрол при охрана на горските територии.
* Задоволява в максимална степен нуждите от дървесина, лов и събирането на НДГТ на местните общности.
* Стопанството осигурява достъп до гората за рекреция и туризъм на населението.
* Съществуващите горски пътища, чешми и др. се поддържат в добро състояние за осигуряване на по добър достъп с цел туризъм и почивка.
* Редовно се осъществяват съвместни дейности във връзка честванията на седмица на гората с деца от детски градини и училища, съвместно с общината се провеждат кампании по почистване на горските територии.
* Осигуряват се работни места, както и обучения на служителите и работниците.
* Осигурява се информация на заинтересованите страни.
* Подпомагат се местните общности в критични ситуации като гасене на пожари, разчистване на пътища и други.

Анализът от извършеното наблюдение до момента показва, че горите на територията на ТП ДГС Цонево са в добро здравословно състояние, дължащо се на добрите практики на правилно поддържане и стопанисване на горите в тях.

Резултатите от лесопатологичните обследвания и сигнални листи се изпращат в Лесозащинта станция - Варна. Стопанството прилага мероприятия за предотвратяване и свеждане да минимум на почвената ерозия. В насажденията с изведени сечи има налична в достатъчно количество мъртва (стояща и лежаща) дървесина.

Относно въздействието на мероприятията върху биоразнообразието, в листовете за предварителна идентификация на ключови елементи и технологични планове, са дадени препоръки, които се спазват.

Проведените лесокултурни мероприятия се отразяват положително върху развитието на културите и младите насаждения. Вследствие на изведените сечи върху подраста са установени минимални повреди, а върху оставащия след сечта дървостой повредите са съвсем незначителни.

Мониторинга обхваща и естественото възобновяване на горите на територията на ТП ДГС Цонево. Това оптимално възобновяване отговаря на екологичните фактори на местообитанията и типа гора в района и предполага по висока продуктивност на гората.

С оглед положителните резултати от анализа ТП ДГС Цонево приключва годината с положителен финансов резултат и много висока оценка на ефективност и продуктивност на стопанството.

Изготвил:

подписано и заличено, съгласно чл.2 от ЗЗЛД